Rhodespark-aanval: Man in hof | Maroela Media
Twee mans is vermoor en 'n vrou is verkrag in die voorval.
Die saak teen Thabo Nkala (24) is tot 9 November uitgestel vir verdere ondersoek. Nkala was tydens sy verskyning in 'n rooi sweetpaktop en rooi broek geklee. Hy word van moord, poging tot moord en verkragting aangekla.
Die polisie soek intussen na die ander 11 verdagtes wat glo by die aanval betrokke was.
Die grusame aanval het wyd opslae gemaak met talle Kensington-inwoners wat dringende aksie van die polisie geëis het.
Die vier mense is net voor 19:00 deur 12 mans oorval toe hulle in die park gestap het. Die twee mans is deur die aanvallers vasgebind en in die dam gegooi. Polisieduikers het later hul liggame uit die water gehaal. Een vrou is deur 'n aanvaller verkrag, terwyl die ander vrou daarin kon slaag om te vlug.
Klik hier vir alle vorige berigte oor die voorval op Maroela Media.
Dan probeer die parkemense dit aanbeveel dat die publiek meer van die parke gebruik te maak? Ek dink nie so nie!!!! Hulle kan maar parke bou wat vir wit olifante gaan staan
Die 12 het mekaar tog seker geken. Hoe moeilik kan dit wees om die ander 11 op te spoor?
Ek wil nie doodgewone opswepery (a la let's"Kill the Boer") op straat uitskakel nie.
Om so `n groot groep onderling bekendes bymekaar te kry om "Blankes in die park te gaan aanval" as `n projek is bietjie moeilik.
Bes moontlik het hulle toevallig op straat gewees bute die park en is hulle, nadat `n groot genoeg groep teenwoordig was, is hulle opgesweep om die misdaad te gaan pleeg sonder dat hulle mekaar onderling noodwendig geken het.
In hierdie geval moet die "opsweper" alleen maar "pa staan" vir die gebeure.
Hy was volgens oordeel dalk `n vrywillige deelnemer aan die misdaad.
Kom ons kyk of die SAPD die wil en meganismes het om hierdie saak op te los en 'n boodskap van effektiewwe optrede teen misdaad in SA in te stuur?